Almal is welkom om ons dienste by te woon. Maak nie saak wie jy is, of wat jy al gedoen het nie - jy is welkom!
Dienste - 08:00 | 10:00 | 18:00 Aanlyndiens om 09:30. Die dienste duur ongeveer 75 minute.
Die twee dienste, oggend en aand, is presies dieselfde dienste. So indien jy nie die een kan bywoon nie, is die ander een nogsteeds beskikbaar sodat jy altyd deel bly van gebeure.
Om met almal te kuier is vir ons belangrik. Voor en na dienste kuier ons saam. Daar is ook gratis koffie, tee en koeldrank om te drink.
Daar is nie 'n spesifieke kleredrag nie. Jy kan kom nes jy gemaklik voel.
Alle jong werkendes en studente is welkom
Ons byeenkomste vind op Woensdae om 19:00 plaas.
Elke week is die diensformaat anders. Kyk na Onbeperk se sosiale media om op hoogte te bly van wat gebeur.
Kom kuier voor en na die dienste
Alle hoërskoolleerders is welkom (14 - 18jaar). Jy hoef nie deel van ons gemeente te wees om dienste by te woon nie.
Die tienerdienste begin elke Vrydagaand om 19:00. Dienste duur so 'n uur.
Die dienste is baie modern en op die tieners se vlak. Die dienste is volledige dienste gevul met aanbidding, preek, kuier, videos, ens.
Daar is lekker dinge om die kuier aan die gang te hou bv. tafeltennis, pooltafel, xbox, musiek, ens. Tieners is welkom om tot 21:00 te kuier.
Die jeugpastoor en tienerleiers hou toesig om te verseker die jongmense bly veilig. Daar is ook 'n sekuriteitswag op die perseel.
Alle graad 7-leerlinge is welkom by ons Een Rigting-bediening.
Ons diens vind om 08:00 | 10:00 plaas tydens die Sondagoggenddiens.
Die byeenkomste vind in die graad 7's se eie lokaal plaas. Na 'n lekker kuier word daar 'n interaktiewe les aangebied.
Alle kinders vanaf 3-12 jarige ouderdom is welkom by Ontdekkers.
Die kinderkerk gebeur tydens ons oggenddienste om 08:00 | 10:00.
Dis belangrik om te weet dat Ontdekkers nie kinderoppas is nie, maar kinderkerk. Daar word 'n hele diens vir elke groep uitgewerk.
Die kinders kan voor die diens begin na die lokaal geneem word waar hulle saam met hul vriende kan kuier.
Daar is toesig in elke klaskamer. Daar is ook 'n kaartjiesisteem wat elke ouer dadelik sal inlig indien jou kind jou benodig.